Diari Oficial de la Generalitat Valenciana


Sumari del DOGV 9734, del 28-11-2023 (2023/11628)

Anunci de l'Acord de l'Ajuntament Ple de 20 de novembre de 2023, de suspensió d'atorgament de llicències de parcel·lació de terrenys, edificació i demolició, per a facilitar l'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest en el terme municipal de Benimantell.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9734

Data del DOGV
:   28-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11438


Data del document
:   27-11-2023

Organisme emissor
:   Ajuntament de Benimantell

Tipus de document
:   Anunci

Anàlisi jurídica

 Descriptors 

:   * pla d'urbanisme
    * administració local

Anunci de l'Acord de l'Ajuntament Ple de 20 de novembre de 2023, de suspensió d'atorgament de llicències de parcel·lació de terrenys, edificació i demolició, per a facilitar l'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest en el terme municipal de Benimantell. [2023/11074]  
El Ple de l'Ajuntament de Benimantell, en la sessió extraordinària celebrada el dia 20 de novembre de 2023, ha adoptat l'acord per unanimitat dels assistents a la sessió, de suspensió de llicències de parcel·lació de terrenys, edificació i demolició, per a facilitar l'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest en el terme municipal de Benimantell, la part resolutiva del qual és del tenor literal següent:  
  
«PRIMER. Acordar la suspensió de tramitació i atorgament de llicències de parcel·lació de terrenys, edificació i demolició, per a facilitar l'estudi i elaboració de pla especial de protecció del paisatge i ordenació d'usos en l'entorn de l'embassament de Guadalest en el terme municipal de Benimantell.  
- Àmbit sotmés a suspensió: Segons queda representat gràficament en pla que s'annexa a aquesta proposta, i en què figura la delimitació concreta de l'àmbit que queda afectat.  
- Classificació del sòl afectat: Sòl no urbanitzable comú i sòl no urbanitzable protegit.  
Respecte de l'abast de la suspensió de les llicències d'edificació, la suspensió ve referida a les obres d'edificació de nova construcció, així com les obres d'ampliació en altura d'edificis i instal·lacions existents.  
Així mateix, queda en suspens l'atorgament de cèdules de garantia urbanística, tal com estipula l'article 246.3 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
La suspensió no afecta a les ordres d'execució que emanen del propi Ajuntament.  
  
SEGON. Determinar que la suspensió cautelar tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla. Així mateix, d'acord amb el que disposa l'article 68.3 del TRLOTUP, després de l'exposició al públic d'un pla en tramitació, es reprendrà la suspensió, fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
TERCER. Remetre el present acord, a la Conselleria de Medi Ambient, Aigua, Infraestructures i Territori perquè en prengueu coneixement i efectes.  
QUART. Publicar aquesta suspensió cautelar en el Diari Oficial de la Generalitat Valenciana, en la web i en el tauler d'anuncis d'aquest ajuntament, amb inserció del pla on consta representat gràficament l'àrea afectada.»  
  
El que es publica a l'efecte de l'article 68.4 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny.  
  
Contra l'acord de suspensió de l'atorgament de llicències urbanístiques es podrà interposar, potestativament, recurs de reposició en el termini d'un mes davant el mateix òrgan que el va dictar, o impugnar-se directament davant la Jurisdicció contenciosa administrativa en el termini de dos mesos, a partir de la publicació de l'acord, fent-se constar que una vegada interposat el recurs de reposició no es podrà formular recurs contenciós administratiu fins que aquell siga resolt expressament o s'haja produït la seua desestimació presumpta.  
  
Benimantell, 27 de novembre de 2023.- L'alcalde: José Manuel Andreu Rocamora.